**Ajánlattételi felhívás**

**támogatotti adatbázis készítésére**

a 101187153 — CLD — CERV-2024-CITIZENS-VALUES azonosítójú

**Aspektus+** elnevezésű projekt keretében

**Ajánlatkérő adatai:**

**név**: **Motiváció Oktatási Egyesület**

**székhely**: 6727 Szeged, Csap utca 60.

**adószám**: 18288494-1-06

**képviselő neve:** Dr. Fejes József Balázs, elnök

**Ajánlatkérés tárgya:**

A támogatotti adatbázis webes megvalósítása az alábbi specifikációk alapján, angol és magyar nyelven elérhető tartalommal.

**Feladatok:**

**Interaktív támogatotti adatbázis létrehozása**:

* Az alábbi szűrési lehetőségek alapján felépített adatbázis létrehozása, amely kártyás elrendezésben jeleníti meg a felsorolt alapadatokat és vizuális elemeket (pl. fénykép, logó).
* Az adatbázis egy meglévő Kadence Pro témával felépített WordPress oldal részeként kerül beágyazásra, a feladat elvégzéséhez Adminisztrátori jogosultságot tudunk biztosítani.
* A végeredmény olyan adatbázis, amelyet a megrendelő a későbbiekben saját maga is szerkeszthet és tartalommal tölthet fel. (A későbbiekben összesen 96 támogatott adatait szeretnénk az alábbi specifikációk alapján feltölteni angol és magyar nyelven egyaránt.)
* Az adatbázis mellett az oldalon megjelenik egy térkép is, amely statikus képként kerül elhelyezésre, és nem kapcsolódik közvetlenül az adatbázis működéséhez. Emellett beépítésre kerül egy interaktív térképbővítmény is, amelynek későbbi tartalmi szerkesztését és vizuális kialakítását teljes mértékben a megrendelő végzi házon belül, a fejlesztő által biztosított technikai alapok és javaslatok figyelembevételével. Fontos cél, hogy a szűrési lehetőségek mellett vizuálisan is érzékelhető legyen a támogatottak területi eloszlása – ennek megvalósítását a megrendelő saját hatáskörben, a fejlesztővel egyeztetve végzi el.

**Alapadatok megjelenítése egyedi kártyás elrendezésben:**

* Szervezet neve, logója, rövid bemutatása.
* Elérhetőségek (e-mail, weboldal).
* Projekt neve, rövid leírása, megvalósítás helye, ügykategória.
* Pályázati státusz (tervezett, folyamatban, lezárt).
* Támogatási összeg, időtartam.
* Fotó a szervezetről és lezárt projektek esetén egy kiemelt legjobb pillanat.

**Keresési és szűrési lehetőségek**

* Szűrés szervezet neve, ügykategória, régió, település és támogatási program alapján.

**Határidők:**

* A támogatotti adatbázis webes tervezése, kivitelezése és átadásának határideje: **2025. augusztus 8.**
* Az elszámolás a projekt határidőn belüli teljesítése alapján történik, a számla benyújtása után.

**Ajánlat benyújtásának módja:**
A felhíváshoz mellékelt hiánytalanul kitöltött és cégszerű aláírással ellátott ajánlattételi lapot elektronikusan az **info@motivaciomuhely.hu** címre kérjük megküldeni.

**Ajánlat benyújtásának határideje:**
**2025. május 16. 12:00**

A tartalommal kapcsolatos pontosító kérdéseket az **info@motivaciomuhely.hu** címen várjuk.